stanford-oval/wikipedia huggingface dataset:
בנגרז אנד מאש

| --- | --- |

 
 מאכלים
 מוצא:  הממלכה המאוחדת 
 מרכיבים עיקריים:  מחית תפוחי אדמה 
 
בנגרז אנד מאש - נקניקיות ופירה תפוחי אדמה.
בנגרז אנד מאש או נקניקיות ומחית תפוחי אדמה (באנגלית: Bangers and mash או sausages and mash) הוא מאכל מסורתי של המטבח האנגלי (וכן של המטבח הבריטי) העשוי ממחית תפוחי אדמה ומנקניקיות חזיר או בקר או מנקניקיית קאמברלנד, כשהם מוגשים לצד רוטב בצל. לעיתים מעוטרים הנקניקיות והמחית בבצל מטוגן.
נהוג לאכול מאכל זה בפאבים, בשל קלות הכנתו והאפשרות להכינו במהירות בכמויות גדולות. בשל עלותו הנמוכה ותפוצתו המאכל הפך לאחד המאכלים המסמלים את מעמד הפועלים בבריטניה.
מקור השם

המנה נקראת בשם זה מאז שנת 1919. המונח "בנגרז" מקורו בכינוי של הנקניקיות, אשר בשל איכותן הנמוכה (בייחוד בעת הקיצוב שהיה בבריטניה בתקופת מלחמת העולם השנייה ולאחריה) נהגו להתפוצץ בעת חימומן.
בנד (אורגון)

| --- | --- |

בנד כפי שהיא נראית מההר פיילוט ביוט
 מדינה:  ארצות הברית ארצות הברית
 מדינה:  אורגון אורגון
 מחוז:  דשוטס
 ראש העיר:  מלני קבלר
 תאריך ייסוד:  4 בינואר 1905
 על שם:  עיקול נהר 
 שטח:  86.17 קמ"ר
 גובה:  1,104.3 מטרים
 אוכלוסייה:  ‏
  ‑ בעיר:  99,178 (1 באפריל 2020)
  ‑ במטרופולין:  157,733 (2010)
  ‑ צפיפות:  900 נפש לקמ"ר (2010)
 קואורדינטות:  44°03′23″N 121°18′29″W﻿ / ﻿44.056388888889°N 121.30805555556°W﻿ / 44.056388888889; -121.30805555556 
 אזור זמן:  UTC -8
 www.ci.bend.or.us
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה בנד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה בנד(למפת אורגון רגילה) סיילם פורטלנד יוג'ין גרשם מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט בנד(למפת אורגון מוגדלת) סיילם פורטלנד יוג'ין גרשם מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט בנד   tabBackground:;tabBorder:#aaa;defaultTab:0;
 
בנד (באנגלית: Bend) היא  (Deschutes) עיר במדינת אורגון בארצות הברית ובירת מחוז דשוטס. העיר שוכנת על גדות נהר דשוטס למרגלות רכס קסקייד במרכז אורגון. בעיר מתגוררים 76,639 תושבים (נכון ל-2010), ובמטרופולין שלה מתגוררים 157,733 תושבים (נכון ל-2010).
היסטוריה

עד המאה ה-19 האזור היה מיושב על ידי שבטי אינדיאנים. במאה ה-19 החלו לעבור באזור סוקרים וחלוצים שונים שהעניקו למקום שבו נמצאת העיר את השם "פרוול בנד" (Farewell Bend, מילולית: "עיקול הפרידה"), שכן העיקול בנהר דשוטס בו נמצאת בנד היה אחת המעברות היחידות של הנהר.
ב-1901 נפתחה במקום בו נמצאת העיר מנסרה. בשנים שלאחר מכן נוצרה בהדרגה התיישבות שנוסדה באופן רשמי ב-4 בינואר 1905. ב-1918 חלקו המערבי של מחוז קרוק פוצל למחוז נפרד שנקרא דשוטס ובנד נבחרה להיות בירתו.
כלכלה

כלכלת בנד מתבססת בעיקר על תיירות, כאשר יש סביבה אתרים המספקים מגוון רחב של אטרקציות בהם סקי, דיג, מחנאות ורפטינג.
תחבורה

במרחק של 8 קילומטרים צפון-מזרחית לעיר נמצא נמל התעופה העירוני בנד, המשמש בעיקר לתעופה כללית. נמל התעופה העיקרי באזור הוא שדה רוברטס שנמצא ברדמונד, כ-30 קילומטרים צפונית לבנד.
ערים תאומות

יפן פוג'יאוקה, גונמה, יפן
יפן טויוטה, אאיצ'י, יפן
ניקרגואה קונדגה, ניקרגואה
איטליה בלונו, איטליה
הערות שוליים

1 2  אתר American FactFinder של לשכת מפקד האוכלוסין של ארצות הברית.
1 2  אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
| דגל אורגון מדינת אורגון |
| --- | --- | --- |
| בירת המדינה | סיילם |  |
| אזורים גאוגרפיים | המטרופולין של פורטלנד • רכס קסקייד • נהר קולומביה • רמת קולומביה |  |
| היישובים הגדולים ביותר | פורטלנד • סיילם • יוג'ין • גרשם • הילסבורו • ביברטון • בנד • מדפורד • ספרינגפילד • קורבאליס • אולבני • טיגארד • לייק אוסווגו • קייזר • גרנטס פאס • אורגון סיטי • מק'מינוויל • רדמונד • טואלאטין • וסט לין • קלאמת פולס |  |
| נושאים נוספים | מחוזות • סמלים • היסטוריה • דמוגרפיה • יהדות אורגון |  |
| --- | --- |
בקרת זהויות :  NLI: 987007564233705171  GND: 4550566-4  LCCN: n79066527  MusicBrainz: f63c7ce9-05e3-4cd2-87d6-29a3967ee2c7  NARA: 10041906  VIAF: 126657271   WorldCat (עם VIAF): 126657271
ג'ימי ארמפילד

ג'יימס כריסטופר "ג'ימי" ארמפילד (באנגלית: James Christopher "Jimmy" Armfield; ‏21 בספטמבר 1935 - 22 בינואר 2018) היה כדורגלן ומאמן אנגלי ששיחק בעמדת המגן הימני, וכן שימש כפרשן ספורט.
ארמפילד שיחק לאורך כל הקריירה בקבוצת בלקפול. הוא ערך במדיה 627 הופעות בכל המסגרות, ונחשב לאחד מגדולי שחקניה בכל הזמנים. ארמפילד ייצג 43 פעמים את נבחרת אנגליה, 15 פעמים מתוכן כקפטן הנבחרת. הוא שיחק במדי הנבחרת בטורניר מונדיאל 1962, ונכלל בסגל הזוכה של מונדיאל 1966 אם כי לא שותף במהלך הטורניר.
לאחר הפרישה עבר ארמפילד לקריירת אימון, במהלכה הוביל את לידס יונייטד עד לגמר גביע אירופה לאלופות ב-1975.
קריירת משחק

ארמפילד עבר עם משפחתו בגיל צעיר לעיר בלקפול. הוא החל להיבחן בקבוצת בלקפול המקומית, ובאחד ממשחקי האימון באצטדיון בלומפילד רואד, כבש את כל ארבעת שעריה של בלקפול בניצחון 4-1 במשחק ידידות. הופעתו של ארמפילד צדה את עינו של מאמן הקבוצה, שהחליט להחתים אותו לתקופת ניסיון. ב-27 בדצמבר 1954, כשהיה בן 19, ערך את הופעת הבכורה שלו במדי הקבוצה, במשחק חוץ מול פורטסמות'.
לאחר שרשם רק שתי הופעות ליגה בעונת הבכורה שלו, הפך ארמפילד לשחקן משמעותי יותר בסגל הקבוצה בעונת 1955/1956. הוא רשם שלושים הופעות ליגה וסייע לקבוצתו לסיים את העונה במקום השני בליגה הבכירה, מיקום השיא שלה בכל הזמנים.
החל מאותה עונה היה ארמפילד לשחקן הרכב חשוב בקבוצה, אך בלקפול כשלה להגיע להישגים, נעה בין מרכז לתחתית הטבלה, עד שבעונת 1966/1967 נשרה לליגת המשנה. ארמפילד נותר בקבוצה וסייע לה, לאחר שלוש עונות, להעפיל בחזרה לליגה הבכירה.
עונת 1970/1971, עונתו ה-17 בקבוצה, הייתה האחרונה בקריירה של ארמפילד. הוא זכה למשחק הוקרה ביום הולדתו ה-25, החל ב-2 בספטמבר 1970, סמוך לפתיחת העונה. ב-1 במאי 1971 חזר ארמפילד מפציעה בת עשרה משחקים למשחק ביתי בבלומפילד רואד, מול מנצ'סטר יונייטד. לעיני כ-30 אלף צופים, ערך ארמפילד את הופעתו האחרונה במדי בלקפול. בסיום העונה נשרה הקבוצה לליגת המשנה, ולא שבה לליגה הבכירה במשך קרוב לארבעים שנים.
ארמפילד פרש ממשחק פעיל בגיל 36. הוא מלך ההופעות של הקבוצה בכל הזמנים, לאחר ששיחק במדיה לאורך כל הקריירה ובסך הכול ערך במדיה 627 הופעות בכל המסגרות, מתוכן 569 בליגה.
עם פתיחתו של היכל התהילה של הקבוצה, באפריל 2006, זכה ארמפילד להיכלל ברשימת גיבורי כל הזמנים של המועדון.
קריירת משחק > נבחרת אנגליה

ארמפילד החל את דרכו בנבחרת אנגליה ב-13 במאי 1959, כשעלה בהרכב של וולטר וינטרבוטום בהפסד 2-0 לברזיל במשחק ידידות במרקנה. בהופעתו ה-18 במדי אנגליה, בניצחון הביתי 4-1 על לוקסמבורג במסגרת מוקדמות מונדיאל 1962, עלה לראשונה בקריירה כקפטן נבחרת אנגליה.
ארמפילד נכלל בסגל של וינטרבוטום לקראת מונדיאל 1962 בצ'ילה. הוא פתח בהרכב בכל ארבעת משחקיה של אנגליה בטורניר, שהסתיימו בהדחה ברבע הגמר לאחר הפסד 3-1 לברזיל. החל ממשחקו הראשון לאחר הטורניר, ב-3 באוקטובר 1962 מול צרפת במוקדמות יורו 1964, שימש ארמפילד כקפטן בכל 14 ההופעות אותן רשם במדי אנגליה.
לאחר שספג פציעה במפשעה במחזור האחרון של עונת 1963/1964, נאלץ ארמפילד להיעדר מאימוני ומשחקי הנבחרת באותו הקיץ. ג'ורג' כהן, מגנה של פולהאם, תפס את מקומו והפגין יכולת גבוהה, שהקשתה על ארמפילד לשוב ולהיות שחקן הרכב. הוא זומן לסגל של אלף ראמזי לקראת מונדיאל 1966 הביתי, אך נפצע במשחק ההכנה האחרון שלפני הטורניר מול פינלנד. ארמפילד לא שותף כלל במהלך הטורניר, אך נכלל בסגל הנבחרת שזכתה לבסוף בתואר אלופת העולם. משחקו של ארמפילד מול פינלנד היה האחרון שלו בשורות הנבחרת, ובסך הכול הוא רשם 43 הופעות במדי אנגליה.
לאחר הזכייה במונדיאל, זכו רק 11 השחקנים בהרכב למשחק הגמר במדליית ניצחון. בעקבות קמפיין של התאחדות הכדורגל האנגלית מול פיפ"א לחלוקת מדליות לכל שחקני הסגל, זכה ארמפילד ב-10 ביוני 2009 לקבל את מדליית הזהב מידיו של ראש ממשלת בריטניה דאז, גורדון בראון, בטקס שנערך במשכנו ברחוב דאונינג 10.
לאחר הפרישה

ב-1971, זמן קצר לאחר פרישתו, התמנה ארמפילד לתפקיד מאמן בולטון וונדררס מהליגה השלישית. בעונתו השנייה בקבוצה, עונת 1972/1973, הוביל ארמפילד את בולטון להעפלה לליגה המשנה, לאחר שזכתה באליפות הליגה השלישית.
ב-4 באוקטובר 1974 התמנה ארמפילד לתפקיד מאמן לידס יונייטד מהליגה הבכירה. ארמפילד נבחר להחליף את בריאן קלאף, ששרד בתפקיד 44 ימים בלבד. יחד עם עוזרו דון האו, הוביל ארמפילד כבר בעונת הבכורה שלו את לידס לגמר גביע אירופה לאלופות 1975, שם הפסידה 2-0 לבאיירן מינכן. באותה עונה הוא הצליח לשקם את הסגל של דון ריווי, מאמן הקבוצה לאורך 13 העונות הקודמות שהוחלף בקלאף באותו הקיץ על מנת לאמן את הנבחרת האנגלית. ארמפילד הוביל את הקבוצה במשך ארבע עונות, במהלכן הוביל אותה להעפלות לגביע אופ"א ולחצי גמר גביע ה-FA.
לאחר שסיים את דרכו בלידס, פנה ארמפילד לעולם התקשורת והיה לפרשן ספורט. בין השנים 1979 ל-1991 כתב ארמפילד לעיתון דיילי אקספרס. ובמקביל החל לעבוד כפרשן עבור תחנת הרדיו של רשת BBC.
בנוסף לתפקידו כפרשן, היה ארמפילד יועץ מקצועי להתאחדות הכדורגל האנגלית. הוא היה אחראי על מינויו של טרי ונבלס לתפקיד מאמן נבחרת אנגליה בשנת 1994, והיה מעורב גם במינויו של גלן הודל לתפקיד שנתיים אחר כך.
ארמפילד זכה למחוות, שבחים ופרסים רבים עבור תרומתו לעולם הכדורגל. בין היתר, זכה ב-2008 בפרס הפוטבול ליג על תרומתו היוצאת מן הכלל לעולם הכדורגל, ובפרס המצוינות מטעם התאחדות הכדורגלנים האנגלית. באותה שנה זכה להיכלל בהיכל התהילה של הכדורגל האנגלי. צוות הבוחרים כלל את בובי צ'רלטון, טום פיני ומארק לורנסון, ואת הפרס העניק לו חברו לנבחרת, ג'ימי גריבס. ב-2010 זכה בעיטור מפקד במסדר האימפריה הבריטית.
ארמפילד זכור כאחד מגדולי שחקניה של בלקפול בכל הזמנים. על כן, נקרא על שמו היציע הדרומי בבלומפילד רואד, אצטדיון הבית של הקבוצה. ביציע, שנפתח ב-20 במרץ 2010, נכתב השם "ארמפילד" בכיסאות לבנים בתוך היציע שרובו כיסאות כתומים. ב-1 במאי 2011 נחשף פסל של השחקן מחוץ לאצטדיון. עלות בניית הפסל, כ-100 אלף ליש"ט, כוסתה על ידי מספר אירועי גיוס כספים לטובת הפסל, והוא מוקם מחוץ לכניסה הראשית לאצטדיון, מאחורי היציע המערבי.
תארים

גביע העולם: 1966
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1959 | 4 | 0 |
| 1960 | 8 | 0 |
| 1961 | 9 | 0 |
| 1962 | 11 | 0 |
| 1963 | 8 | 0 |
| 1964 | 1 | 0 |
1965: 0
| 1966 | 2 | 0 |
| סה"כ | 43 | 0 |
פסלו של ארמפילד מחוץ לאצטדיון בלומפילד רואד
גאונה כהן

| --- | --- |
אין תמונה חופשית
 לידה:  17 באוגוסט 1914 וילנה, ליטא ליטא
 פטירה:  1991 (בגיל 76 בערך) תל אביב, ישראל ישראל
 
גאונה (גניה) כהן (17 באוגוסט 1914, וילנה, ליטא – 1991, תל אביב, ישראל) הייתה מחנכת, סופרת, ומורה לדקדוק עברי ישראלית, ילידת ליטא.
ביוגרפיה

גניה כהן נולדה לליפא כהן, ולפרל בתו של מיכאל גרשון סגל, ממשפחת המשורר י. ל. גורדון. היא למדה בגמנסיה העברית "תרבות" והייתה חברה בתנועת "השומר הצעיר" בווילנה.
בשנת 1935, בגיל 21, עלתה לארץ ישראל. בשנים הראשונות לחייה בישראל עבדה בחקלאות ובמשק הפועלות בחדרה. בהמשך עברה להוראה בקיבוצים ובמחנות העולים. בתחילת דרכה היא נהגה ללמד את השפה העברית על ידי חקלאות לילדי העולים. היא יסדה משתלות לגידול ירקות בערים, טיפלה בהקמת גינות ירק על יד בתים, הקימה גינות ירק בצה"ל תוך כדי הרצאות במחלקת התרבות של הצבא, הגישה תוכניות להצעותיה בחקלאות לשרים האחראים לחקלאות במדינת ישראל ועוד.
היא נהגה לפרסם סיפורים ומאמרים בעיתונים: דבר, על משמר, בשער, מסלול ופרוזדור. ובעיתונים מקומיים ביידיש: "נייוועלט", "לעצטע נייעס" ו"אגרת לעולה". בנוסף עבדה כעיתונאית ב"עם וספר" בעריכתו של עבר הדני. היא פרסמה בירחון זה – של הברית העברית העולמית, מאמרים במדור האישה בספרות. נשלחה כעיתונאית מטעם ירחון זה לקונגרס הציוני העולמי. בנוסף פרסמה בעיתונים האידיים בחו"ל: "דער אמריקאנער" (ניו יורק), "קענעדער אדלער" (מונטריאול), "קענעדער נייעס", "אידלשער זשורנאל" (טורונטו), "שפיגל" (בואנוס איירס), "אפריקאנער אידישע צייטונג" (יוהנסבורג), "ליטערארישע העפטען" (קליפורניה) ואחרים.
ב-1948 מסותיה קובצו בספר: "אמרים והגיגים" (חלק תורגם ונדפס בעיתונות באידיש). שיצא לאור בהוצאת "שניר" בתל אביב.
ב-1956 יצא לאור ספרה "הגיונות" – המכיל הגיגים על החיים. הספר חולק ל-12 פרקים העוסקים בהתנהגות אתית לתפיסתה: בין אדם לאדם, עבודה, אושר, אמת, דאגה למולדת, חיים, ספרות, יצירה, מחשבה וחינוך למבוגר, אמונה בכח האדם. הספר זכה לביקורת לשבח בארץ ובחו"ל.
בשנות השישים הייתה חברה בוועדה להגנת הדייר בארגון הגנת הדייר בתל אביב.
בהמשך חייה המשיכה לעסוק בהוראת העברית. היא הוציאה שלוש חוברות במטרה ללמד דקדוק וכתיב, בצורה פשוטה ונהירה: ב-1964 יצאה לאור בהוצאת הד החינוך חוברת כללי כתיב של האותיות הגרוניות והמסופקות. ב-1971 יצאה לאור חוברת לימוד דקדוק וכתיב של אותיות השמש. ב-1976 יצאה לאור בהוצאת הד חינוך, חוברת בה עסקה בדקדוק וניקוד פעלים. ב-1977 תורגמה החוברת האחרונה לרוסית.
גרה בתל אביב. נפטרה בשנת 1991.
חיים אישיים

ב-1938 נישאה ליעקב ברזילי (1896–1958). לשניים היו שני ילדים: אלונה וחובב ברזילי.
ב-1958 נישאה בשנית לאהרליך יעקב בן צבי.
ספריה

1948 – אמרים והגיגים, הוצאת שניר
1956 – הגיונות, הוצאת שניר
1964 – כללי כתיב לאותיות הדומות בהגוין, הוצאת הד החינוך
1971 – דקדוק וכתיב בתכנות אותיות השמש, הוצאת הד החינוך
1976 – דקדוק ללא נטיות כתיב: אותיות השמוש ונקודן בעריכתו של זאב אגרת, הוצאת הד חינוך; תרגמה לרוסית: רבקה פלד
הערות שוליים

↑  ⁨ספרים חדשים | ⁨דבר⁩ | 9 אוגוסט 1957 | אוסף העיתונות | הספרייה הלאומית, באתר www.nli.org.il
↑  ⁨אירגון הגנת הדייר מציע הצמדת דמי־השכירות לאינדכס ⁩ | ⁨על המשמר⁩ | 1 דצמבר 1965 | אוסף העיתונות | הספרייה הלאומית, באתר www.nli.org.il
↑  ⁨ספרים חדשים - עיון ראשון | ⁨מעריב⁩ | 24 מרץ 1972 | אוסף העיתונות | הספרייה הלאומית, באתר www.nli.org.il
↑  ⁨משני עברי הדוכנים ⁩ | ⁨מעריב⁩ | 3 יוני 1977 | אוסף העיתונות | הספרייה הלאומית, באתר www.nli.org.il
↑  דוד תדהר (עורך), "יעקב ברזילי (אייזינמן)", באנציקלופדיה לחלוצי הישוב ובוניו, כרך ג (1949), עמ' 1324
↑  דוד תדהר (עורך), "יעקב ברזילי (אייזינמן)", באנציקלופדיה לחלוצי הישוב ובוניו, כרך ג (1949), עמ' 1325(המשך)
↑  תיק קיום צוואה 1135/58 | ⁨על המשמר⁩ | 28 יולי 1958 | אוסף העיתונות | הספרייה הלאומית, באתר www.nli.org.il
↑  ⁨פרסום נשואין במשרדי הרבנות והמועצות הדתיות – נרשמו לנשואין במשרדי הרבנות והמועצה הדתית תל אביב יפו ⁩ | ⁨הצפה⁩ | 20 אוגוסט 1958 | אוסף העיתונות | הספרייה הלאומית, באתר www.nli.org.il
| --- | --- |
בקרת זהויות :  NLI: 987007310058905171  ISNI: 0000 0000 3078 8805  LCCN: n87933024  VIAF: 28606349   WorldCat (עם VIAF): 28606349 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גאונה כהן".
גאיוס אופיוס

גאיוס אופיוס (בלטינית: Gaius Oppius), בן המאה ה-1 לפנה"ס, היה מידידיו הקרובים של יוליוס קיסר. הוא ניהל את ענייניו הפרטיים של קיסר בתקופות בהן נעדר מרומא, ויחד עם לוקיוס קורנליוס בלבוס קנה לו השפעה רבה על העיר. מסופר כי אופיוס סעד עם קיסר, סלוסטיוס, הירטיוס, בלבוס וסולפיקיוס רופוס לילה לפני שקיסר חצה את הרוביקון אל איטליה, ב-10 בינואר 49 לפנה"ס.
סווטוניוס מספר, כי יש החושבים שאופיוס הוא שכתב את תולדות המלחמות בהיספניה, אפריקה ואלכסנדריה, ספרים המיוחסים ליוליוס קיסר עצמו. אופיוס כתב גם ביוגרפיה של קיסר ושל סקיפיו אפריקנוס.
יש הסבורים כי אחרי מות קיסר כתב אופיוס פמפלט בו הוא מנסה להוכיח כי קיסריון, בנה של קלאופטרה, לא היה מזרעו של קיסר כפי שטענה היא עצמה.
הערות שוליים

↑  "Oppius, Gaius" in: Encyclopædia Britannica, Vol. 20 (11th ed.). Cambridge University Press. pp. 140–141.
↑  Dando-Collins, Stephan (2002). The Epic Saga of Julius Caesar's Tenth Legion and Rome. p. 67.
↑  Suetonius, Caesar, 56.
↑  Martin Schanz, Geschichte der römischen Literatur, i. p. 210 (2nd ed., 1898); Teuffel-Schwabe, History of Roman Literature (Eng. trans.), 197; see also Cicero, Letters, ed. R. Y. Tyrrell and L. C. Purser, iv. introd. p. 69.
↑  Duane W. Roller, Cleopatra: A Biography. Oxford University Press US, 2010, pp.70-3.
| --- | --- |
בקרת זהויות :  NLI: 987007380708905171  PLWABN: 9810701333505606  BnF: cb13163343t (data)  GND: 119148978  ISNI: 0000 0004 2665 7529  LCCN: nr95038416  RERO: 02-A009558922  VIAF: 302844407   WorldCat (עם VIAF): 302844407
בתי קולנוע לואוס

| --- | --- |


קולנוע לואוס בלינווד, וושינגטון בשנת 2005, לפני שמותג מחדש כ-AMC
 נתונים כלליים
 מייסדים:  מרקוס לואו 
 תקופת הפעילות:  1904–2006 (כ־102 שנים) 
 חברת אם:  תאגיד לואס 
 מיקום המטה:  ניו יורק 
 ענפי תעשייה:  motion picture, video and television programme activities 
  
 cineplex.com
 
בית קולנוע לואוס היסטורי בג'רזי סיטי
בתי קולנוע לואוס (באנגלית: Loews Cineplex Entertainment,  Loews Incorporated, Loew's או Loews) הייתה רשת בתי הקולנוע הגדולה ביותר בצפון אמריקה. הרשת נוסדה בשנת 1904 על ידי מרקוס לואו. בין 1924 ל-1959 הייתה חברת-האם של חברת ההפקה וההפצה MGM ויצרה את הגוף החזק ביותר בתחום ההפקה, ההפצה וההקרנה של סרטי קולנוע. ב-2005 מוזגה אל רשת AMC Theatres. עד 2017 נשאו בתי הקולנוע של הרשת את המותג Loews, אך אז מותגו מחדש לתוך המותגים AMC, AMC Classic and AMC Dine-In.
היסטוריה

ב-1904 החל מרקוס לואו לפתח רשת של מתקני ניקלודאון בסינסינטי, אוהיו להקרנת סרטים קצרים. בהמשך הסב אולמות וודוויל להקרנת ראינוע ויצר רשת של אולמות קולנוע ייעודיים שנפרסו בערים לכל רוחב ארצות הברית, בעיקר בהחוף המזרחי והמערב התיכון.
בשנת 1924, מתוך רצון לשלוט על כל שרשרת הייצור של הפקה, הפצה והקרנה של סרטי קולנוע, רכש לואו שלושה אולפני קולנוע מהוליווד: סרטי מטרו, סרטי גולדווין של סמואל גולדווין ואדולף צוקור ואולפני מאייר. כך נוצרה חברת ההפקה מטרו גולדווין מאייר (MGM), כחברה בת של לואוס. הדבר יצר שינוי מבני בתעשיית הקולנוע האמריקאית והפך אותה לאוליגופול הנשלט על ידי קבוצות ענק של חברות אולפנים שיש להם זרוע הפצה ורשת בתי קולנוע בבעלותן. ב-1948 החל הממשל הפדרלי להאבק בתופעה המנוגדת לחוקי ההגבלים העסקיים ולפי פסק דין בית המשפט העליון של ארצות הברית United States v. Paramount Pictures, (Inc., 334 U.S. 131 (1948) שנקרא גם Hollywood Antitrust Case of 1948). פורקה ב-1959 חברת ההקרנה - בתי הקולנוע לואוס - מחברת ההפקה וההפצה MGM. רשת בתי הקולנוע נרכשה על ידי חברת ההחזקות של לורנס ורוברט טיש.
בשנת 1985 נמכרה הרשת לסרטי טריסטאר, ב-1987 הפכה טריסטאר לחלק משותפות Columbia Pictures Entertainment, שנרכשה ב-1989 על ידי סרטי סוני. ב-1994 יצרה סוני יחד עם מג'יק ג'ונסון רשת בתי קולנוע שיועדו למרכזי הערים הגדולות תחת המותג Magic Johnson Theaters שפעלה בלוס אנג'לס, ניו יורק ומרילנד עד 2010.
ב-1998 מוזגה הרשת עם Cineplex Odeon Corporation מקנדה ליצירת רשת Loews Cineplex Entertainment, שהפכה לאחת מרשתות בתי הקולנוע הגדולות בעולם, עם אולמות בארצות הברית, קנדה, מקסיקו, דרום קוראה וספרד. אולם ב-2001 הכריזה הרשת על פשיטת רגל ולאחר סדרת מיזוגים ומכירת נכסים, נרכשה ב-2005 על ידי רשת AMC Theatres.
Loew's wonder theaters

ב-1930 פתחה הרשת חמישה בתי קולנוע מפוארים וגדולים במיוחד, במבנים בעלי ערך ארכיטקטוני והיסטורי בסביבות ניו יורק תחת השם "Loew's wonder theaters" (תיאטרון הפלאות של לואו)". במנהטן ("רחוב 175"), ברוקלין ("קינגס"), ברונקס ("פרדייז"), קווינס ("ולנסיה") וג'רזי סיטי. רובם הפכו לכנסיות ומרכזי תרבות קהילתיים. רק הקולנוע בג'רזי סיטי משמש עדיין כבית קולנוע להקרנת קלאסיקות.
הערות שוליים

↑  פסק הדין
↑  Magic Johnson on movie theaters, באתר CNBC,‏ 3 באוגוסט 2020
↑  Movie Theaters Previously Operated by Magic Johnson Theatres
↑  AMC - Loews Merger to Close Soon
↑  על אולם קינגס
↑  על אולם ולנסיה
↑  על האולם בג'רזי סיטי
| --- | --- |
בקרת זהויות :  MusicBrainz: 368911bd-4605-45b4-a86a-face0bf8072d
גאיוס אנטוניוס

מטבע של גאיוס אנטוניוס
גאיוס אנטוניוס (בלטינית: Gaius Antonius;‏ ? - 42 לפנה"ס), פוליטיקאי רומאי.
תולדות חייו

אנטוניוס נולד ברומא. אביו, מרקוס אנטוניוס קרטיקוס, היה בנו של הנואם הגדול מרקוס אנטוניוס אוראטור, אשר הוצא להורג בידי אנשי גאיוס מריוס בשנת 86 לפנה"ס. דרך אמו היה קרוב רחוק של יוליוס קיסר. אביו מת בעודו בגיל רך, ואנטוניוס ואחיו לוקיוס ומרקוס נותרו בהשגחת אמם יוליה. יוליה נישאה לפובליוס קורנליוס לנטולוס סורה, אשר הוצא להורג בשל השתתפותו בקשר קטילינה להפלת הרפובליקה הרומית בשנת 63 לפנה"ס.
נעוריו של אנטוניוס התאפיינו בהיעדרה של השגחה הורית. על פי היסטוריונים כפלוטרכוס הוא בילה את שנות נעוריו בהשתוללות ברומא עם אחיו, ועם ידידים כפובליוס קלודיוס פולכר (שנודע לשמצה בשל כך שחילל את טקס "האלה הטובה", אליו היו מוזמנות רק נשים, והוא הסתנן אליו בלבוש אישה). רעים אלו פיתחו אורח חיים פרוע, הימרו, שתו לשוכרה, וקיימו מערכות יחסים לא נאותות עם נשים.
כמו יתר אחיו גם אנטוניוס היה מתומכיו של יוליוס קיסר ועם פרוץ מלחמת האזרחים כנגד פומפיוס הוא שירת כלגאטוס בצבאו של קיסר, הוא נלחם בצי הפומפיני ליד קוריקטה (כיום קרק שבקרואטיה) שהביסו ואילצו להיכנע להם.
כאשר אחיו מרקוס כיהן כקונסול בשנת 44 לפנה"ס אנטוניוס כיהן כפראיטור, לאחר כהונתו הוא מונה למושל מוקדון אולם מינויו בוטל לאחר מכן על ידי הסנאט. אנטוניוס סירב לוותר על הפרובינקיה שלו והוא נלחם כנגד מרקוס יוניוס ברוטוס, אחד מרוצחיו של קיסר שיחד עם יתר הקושרים נמלטו לפרובינקיות המזרחיות, ברוטוס הבין את הסכנה שנשקפת למעמדו מצידו של אנטוניוס ולכן שינע את צבאו ופלש לאיליריה, חלק מצבאו של אנטוניוס ערק לצידו ואנטוניוס עצמו הובס במספר קרבות ונפל בשבי. למרות שיעצו לו להוציא את אנטוניוס להורג ברוטוס שמר עליו בחיים ונתן לו יחס נאות, ייתכן שהסיבה לכך היא שעדיין הייתה לו תקווה להגיע להסדר עם אחיו אולם כשאנטוניוס ניסה לעורר מרד בקרב צבאו של ברוטוס הוא נתפס והוצא להורג.
בצורת (שיר)

"בצורת" הוא דואט ישראלי, שהוציאו הזמר-יוצר הישראלי אביב גפן יחד עם הזמר-יוצר החסידי אברהם פריד בשנת 2020. מילות השיר נכתבו על ידי גפן, שהלחין ועיבד את השיר.
רקע

השיר יצא כמחאה על הפצת השנאה בין דתיים וחילוניים בציבור ובתקשורת, וזכה לסיקור תקשורתי רב, חיובי ושלילי, והגיע למיליון צפיות ביוטיוב תוך חודש מיציאתו.
שבוע לאחר יציאתו, נכנס השיר לפלייליסט של גלגלצ, לראשונה מזה 40 שנות קריירה מוזיקלית של פריד.
ביקורות

השיר זכה לתגובות טובות רבות אך גם לביקורות רבות, כלפי פריד עקב שיתוף הפעולה עם זמר שנודע בעבר בדעותיו נגד הציבור הדתי והחרדי, ועל גפן עקב כך שלא עמד בעקרונותיו כנגד הציבור.
פריד טען שידע על הסיכון בדואט כזה אך היה מוכן לקחת את הסיכון וגפן טען שבסביבתו קיבלו את הדואט באהדה.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ישראל | מדיה פורסט ישראל | 9 |  |
הערות שוליים

↑  אביב גפן ואברהם פריד משוחחים על הדואט 'בצורת'
↑  למה מחק מנחם טוקר ציוץ על אברהם פריד ואביב גפן?
↑  אביב גפן, ‏חיסון לנפש: אביב גפן על שיתוף הפעולה עם אברהם פריד בעקבות הקורונה, באתר ‏מאקו‏, 20 בדצמבר 2020
↑  לינוי משעלי, ‏שוברים את ה'בצורת': הדואט של אביב גפן ואברהם פריד זוכה להישג מרגש, באתר "סרוגים", 5 בינואר 2021
↑  הדואט של אברהם פריד עם אביב גפן: "צ'ולנט עם מקופלת"
↑  "החלום הכי גדול שלי - להרגיש שיש אלוהים"
| אברהם פריד |
| --- | --- | --- |
| אלבומים | אף יהודי לא ישאר מאחור • זה הזמן • תנו שבח • קץ לגלות • מלווה מלכה • מעגל השנה 2 • אנחנו מוכנים • מעגל השנה 3 •   אדרבה • אוצרות יהודיים (שני חלקים, כל אחד ביידיש ובעברית) • שטר התנאים • ברכה והצלחה • האפ קאזאק • חזק! • ניגון הבעש"ט • יחיד ורבים • אבינו מלכנו • בין כך ובין כך • הלהיטים הגדולים • יענקל יענקל • אוסף להיטי העשור • רצוננו לראות את מלכנו • א מחייה •  אוצר של יראת שמיים • כמה טוב שנפגשנו • פרויקט רילקס עם אברהם פריד (שני חלקים) • Good Old Days • אברהם פריד בהופעה חיה בישראל (אלבום כפול) |  |
| סינגלים | עלה קטן שלי • כי הרבית • כמה טוב שנפגשנו • ירושלים שבלב • הנני בידך • אחים בנפש • עובר מה שעובר • אבא • אוטוטו • בצורת • רצוננו |  |
| --- | --- |
בקרת זהויות :  MusicBrainz release group: 5b5d3cc5-5597-4b3d-b9b0-50b341f078a5
ג'פרי סי. הול

| --- | --- |

 לידה:  3 במאי 1945 (בן 79) ברוקלין, ארצות הברית 
 ענף מדעי:  גנטיקה, כרונוביולוגיה
 מקום מגורים:  ארצות הברית ארצות הברית
 מקום לימודים:  אוניברסיטת וושינגטון  קולג' אמהרסט 
 מוסדות:  אוניברסיטת ברנדייס 
 פרסים והוקרה:  פרס קרן גיירדנר הבינלאומי (2012)  מדליית איגוד התורשה של אמריקה (2003)  פרס נובל לפיזיולוגיה או לרפואה (2017)  פרס שאו במדעי החיים ורפואה (2013)  פרס מסרי (2012)  פרס לואיזה גרוס הורביץ (2011)  פרס גרובר בניורולוגיה (2009)  עמית האקדמיה האמריקאית לאמנויות ולמדעים 
 תרומות עיקריות
 מחקריו בתחום השעון הביולוגי
 
ג'פרי סי. הול (באנגלית: Jeffrey C. Hall; נולד ב-3 במאי 1945) הוא גנטיקאי וכרונוביולוג אמריקאי. זוכה פרס נובל לפיזיולוגיה או לרפואה לשנת 2017, על מחקריו בתחום השעון הביולוגי, יחד עם מייקל רוסבאש ומייקל יאנג.
ביוגרפיה

ג'פרי סי. הול נולד בברוקלין שבניו יורק, וגדל בפרברים של וושינגטון די. סי.. אביו עבד ככתב פוליטי בסוכנות הידיעות AP, שם סיקר את ענייני הסנאט של ארצות הברית. הול הושפע מאוד מאביו, שעודד אותו להיות מעודכן על האירועים האחרונים בעיתון היומי. הול החל את לימודיו לתואר ראשון בביולוגיה בשנת 1963, באוניברסיטת אמהרסט, מסצ'וסטס. באותה תקופה החל לעבוד במעבדתו של פילפ אייבס, כעוזר מחקר ביולוגי. בתקופה זו החלה התשוקה הגדולה של הול למחקר וגמלה בליבו ההחלטה להמשיך בתחום זה. הוא המשיך ללימודי תואר שני בביולוגיה באוניברסיטת וושינגטון בסיאטל, שם התמקד במחקרים בגנטיקה.
לאחר מכן, המשיך ללימודי הדוקטורט, אותו קיבל בשנת 1971. בשנים 1971–1973 עשה פוסט-דוקטורט במכון הטכנולוגי של קליפורניה. בשנת 1974 הוא הצטרף לסגל אוניברסיטת ברנדייס, בה הוא נמצא עד היום. בשנת 2002, הוא הצטרף גם לסגל אוניברסיטת מיין.
בראשית שנות השמונים, בעיצומה של קריירה מחקרית בביולוגיה, החל הול להתמחות כתחביב בהיסטוריה של מלחמת האזרחים. בראשית שנות התשעים כתב ספר על קרב גטיסברג והפך למרצה באוניברסיטת ברנדייס גם בתחום מלחמת האזרחים.
הזכייה בפרס נובל

ג'פרי סי. הול, מייקל רוסבאש ומייקל יאנג זכו בפרס נובל לפיזיולוגיה או לרפואה לשנת 2017, על גילוי המנגנונים המולקולריים שבבסיס המקצב הצירקדי, מקצב שפועל במחזוריות של כ-24 שעות ונועד להתאים את פעילותו של היצור החי להשפעות משתנות לאורך היממה. מקצב זה קובע את השעון הביולוגי המרכזי של האורגניזם.